Държавен вестник, бр. 17, 2025 г., стр. 35

БРОЙ  17	
Д Ъ Р Ж А В Е Н  В Е С Т Н И К 	
СТР.  35   
Проучването на възможността за разши­
ряване в нова дейност на ИА БСА се извършва 
съгласно BAS QR 17 в срок до три месеца от 
заявяване на нова дейност. След изтичане на 
този срок ИА БСА уведомява заявителя за 
решението по проучването и сроковете, в кои­
то би могла да открие процедура в областта 
на новата дейност. 
Ако ИА БСА установи, че не е компетентна 
да извърши оценяване за заявения обхват или 
не разполага с подходящи водещ оценител/
технически оценители/експерти, предлага на 
заявителя привличане на такива от национален 
орган по акредитация, пълноправен член на 
ЕА, ILAC и IAF, страна по многостранното 
споразумение на ЕА, ILAC и IAF.
В този случай може да се наложат про­
мени в сроковете по изпълнение на проце­
дурата и цените на услугите по акредитация. 
Процедура по акредитация се открива след 
писмено съгласие на заявителя за привличане 
на чуждестранни оценители/експерти. При 
несъгласие на заявителя ИА БСА отказва 
откриване на процедура.
Ако заявителят приеме в екипа за оценка 
да бъде/ат включен/и чуждестранен/ни екс­
перт/и, в срок до 15 (петнадесет) дни ИА БСА 
извърш­ва проучване и изпраща запитване 
до НОА за осигуряване на експерт/и и въз 
основа на представената информация до 1 
(един) месец прави подбор и съгласува с ООС 
предложения експерт/и и възможностите за 
планиране на оценката на място.
В случай че бъде установена непълнота или 
нередовност на заявлението за акредитация, 
заявителят се уведомява с писмо, в което се 
дават указания и се определя срок не по-дълъг 
от 1 (един) месец за тяхното отстраняване при 
първоначална акредитация и не по-дълъг от 
7 (седем) дни при преакредитация и разши­
ряване на обхвата. Срокът започва да тече от 
датата на получаване на писмото.
В изпълнение на дадените указания, зая­
вителят е длъжен да представи в ИА БСА 
документи, допълнени и преразгледани по 
отношение на редовност и пълнота.
Документите трябва да са придружени от 
писмо, в което подробно да са описани извър­
шените корекции във връзка с констатациите 
от направената проверка на заявлението за 
акредитация.
След представяне в ИА БСА на документи, 
допълнени и преразгледани по отношение на 
редовност и пълнота, агенцията извършва 
повторна проверка в срок до 30 (тридесет) дни 
при заявление за първоначална акредитация 
и в срок до 10 (десет) дни при заявление за 
преакредитация и разширяване на обхвата.
При неотстраняване на констатирани 
непълнота/нередовност и/или непредставя­
не на информация по дадените указания в 
определения срок заявлението с подадените 
документи се връща на заявителя и се отказва 
откриване на процедура.
При приемане на заявление за ПОС 
ИА БСА извършва прегледа в срок до 30 
(тридесет) дни от подаване на заявлението и 
осигурява необходимите условия за изпълне­
ние на заявлението за акредитация съгласно 
изискванията на Регламент (ЕО) № 1221/2009.
4.1.3. Определяне на водещ оценител, брой 
показатели и откриване на процедура
4.1.3.1. Определяне и съгласуване на водещ 
оценител и брой показатели
В срок до 7 (седем) дни след установяване 
на пълнота и редовност на всички необходими 
документи ИА БСА определя водещ оценител 
по конкретното заявление.
С писмо клиентът се уведомява за опреде­
ления водещ оценител и броя на определените 
показатели, на база на които се определят 
дължимите суми съгласно Ценоразпис BAS 
QR 8.
В срок до 5 (пет) дни от получаване на уве­
домителното писмо заявителят има право да 
възрази еднократно срещу определения водещ 
оценител и/или определения брой показатели.
• В случай на изразено писмено и аргу­
ментирано неодобрение на определения 
водещ оценител, на базата на обективни 
данни за наличие на конфликт на инте­
реси, например: че лицето е консултант 
на ООС или разполага с обективни 
данни, че лицето е (бил е нает до преди 
две години от оценката/предстои да е) 
служител (нает да извършва услуги) на 
конкурентна организация и/или от гледна 
точка на фактическа некомпетентност се 
извършва нов преглед по реда на т. 4.1.2, 
определяне на нов водещ оценител и ново 
съгласуване с кандидата за акредитация.
• В случай че заявителят възрази писмено 
и аргументирано срещу определения брой 
показатели, се извършва преразглеждане 
и обсъждане между страните с цел да се 
получи съгласие между тях за броя пока­
затели, определен съгласно „Указания за 
определяне на броя показатели“.
В случай че заявителят не възрази писме­
но в определения срок на съгласувателното 
писмо, ИА БСА приема, че той е съгласен с 
избора на водещ оценител и брой показатели.
4.1.3.2. Откриване на процедура
След съгласуване на определения водещ 
оценител и броя показатели от заявителя 
агенцията открива процедура за акредитация 
и поставя регистрационен номер на открита 
процедура върху заявлението за акредитация.
До клиента се изпраща писмо, с което 
се информира за регистрационния номер на 
откритата процедура за акредитация и дъл­
жимата сума за извършване на предварително 
проучване съгласно приложена към писмото 
фактура. Със същото писмо се изпраща на